**Møteinnkalling – Elevrådet**

Dag: Fredag 3.mai 2019

Tid: 11.15

Sted: Henrik Ibsen.

Tilstede: Solveig 5A, Line 5B, Sofie 5B, Mathilde 6B,Katarina 6C, Kristin 7B, Hanna 7C, Sondre 8A, Thea 8B, Nanett 9A, Ali 9B, Mimouna 10A, Ronja 10B og Bitten, Rektor.

Fra: Bente Yndesdal

Kopi til: Rektor, assisterende rektor, inspektør

|  |  |
| --- | --- |
| **Sak nr.** | **Tema** |
|  | Evaluering av vårkampanjen, bør vi fortsette med FOKUS SPRÅKBRUK?  Husk å sette av tid til å snakke i klassen om språkbruk. Har det blitt noen endring?  Hvordan snakker vi til og med hverandre?  Det ble bestemt at vi fortsetter kampanjen. Elevrådet må få tid i hver klasse til å snakke om språkbruk, og det er viktig at lærerne samarbeider med elevrådsrepresentantene om tiltak som kan hjelpe; forslag: Hemmelig venn, klassering, informere på ukeplanene om at fokus er språkbruk; ikke lov å banne. Det ble besluttet at vi viderefører kampanjen ved oppstart til høsten, og at elevrådsrepresentantene er med på foreldremøtene for å informere om at vi må få til en endring av negative kommentarer og dårlig språkbruk. |
|  | Rektor har ordet.  Rektor informerer om at det vil bli kjøpt inn to bordtennisbord, basketballnett og stangfotball til lille skolegård. Dette etter spørsmål fra mellomtrinnet. FAU er positive til å være med å finansiere. Lekene vil være på plass i uke 21.  Beskjed fra renholdere med oppfordring om å holde orden, og putte søppel i riktige dunker. Viktig at alle tar ansvar for opprydding av klasserom og fellesareal hver dag.  17.mai komiteen og skolen går inn for en grønnere 17. mai feiring. Foresatte oppfordres til at premier ikke skal være av plast, men av en art som ikke forsøpler. F.eks. Kinobilletter og opplevelser. Vi vil forhindre forsøpling på den store dagen.  Rektor lover møbler til det nye elevrådsrommet nede i 1.etg.  Hun informerer også om at skolelagene i fotball har fått nye drakter. De er i farge svart med rød skrift. De kan tas i bruk allerede på balldagen til våren.  Rektor foreslår at elevrådet kan drive en filmklubb på vinteren, det er en fin innaktivitet når det er kaldt ute. |
|  | Saker fra klassene.  Det er et ønske om at det males opp en basketbane når det nye nettet er på plass.  Elever sier at de opplever tyveri av penger og verdisaker. Dette er et problem som bør tas på alvor, og snakkes om i klasserommene.  Elever har spørsmål om grensene for utearealet. Hvor er det lov/ikke lov å leke? Viktig at lærerne gjennomgår med klassene, og at inspiserende lærere kan grensene.  U-trinnet ønsker seg skap i gangen. Det oppleves mye rot med bokser, og det tar mye plass i ellers trange klasserom.  Elevene etterspør mer tid til å kunne ta opp saker til/fra elevrådet. Lærerne oppfordres til å sette av en fast tid ukentlig. Viktig å samarbeide med elevrådsrepresentantene og hjelpe dem med saker til elevrådet.  Det er noe utfordringer med merkeordningen. Elever opplever at det kommer feil antall til klassen, og at de må bruke tid på å gå å hente mer. Hvordan kan man løse dette? |
|  | Eventuelt:  Elever på 7.trinn ønsker å kunne få lov til å være i store skolegård i friminuttene frem til sommerferien.  Det er ønske om innkjøp av sjakkspill og flere kortstokker til kantina. |

Bente Yndesdal

Kontaktlærer for elevrådet